போய் அங்கியும் ஆம்புடாமே தட்றாம்பட்டி போயிருக்காங்களாம். " " நல்ல ரோதனையாப் போச்சு. செத்தவங்களுக்கென்ன ? அவுங்க போயிட்டாங்க. இருக்கிறவங்க களுத்து அறுபடுது “. மழை வந்தேவிட்டது. ஹோவென்று கூரை மேலும் பச்சைப் பந்தல் மேலும் இரைச்சலிட்டது. சுற்றிலும் கமுகு , தென்னை , தாழைப்புதூர் மேல் எல்லாம் கொட்டியதால் இரைச்சல் பலமாகக் கேட்டது. கியாஸ் லைட்டைத் திண்ணைமேல் தூக்கி வைத்தார்கள். திண்ணையில் அமர்ந்திருந்தவர்களின் தலை முண்டாசும் , தலையும் பெரிய நிழல்களாகச் சுவரில் உருக்குலைந்து தெரிந்தன. உள்ளே ஏதோ குழந்தை அடம்பிடித்து